wannaphong/clean_thaiwikipedia huggingface dataset:
# รูปสัญลักษณ์กีฬาในโอลิมปิกฤดูร้อน 2020
รูปสัญลักษณ์กีฬาในโอลิมปิกฤดูร้อน 2020 เป็นภาพสัญลักษณ์แทนตัวหนังสือ โดยใช้ภาพกราฟิกแทนกีฬาแต่ละประเภทในการแข่งขันกีฬาโอลิมปิกฤดูร้อน 2020

 รูปแบบ 
คณะกรรมการจัดการแข่งขันโตเกียว 2020 (TOCOG) ได้จัดทำรูปสัญลักษณ์กีฬาอย่างเป็นทางการของการแข่งขันกีฬาโอลิมปิกที่กรุงโตเกียว ค.ศ. 2020 เนื่องจากความจำเป็นในการสื่อสารทางสายตากับกลุ่มนักกีฬาและผู้ชมที่เป็นสากลมากขึ้น ในขณะเดียวกันก็ให้ความเคารพอย่างมากต่อต้นกำเนิดสัญลักษณ์รูปกีฬาในโอลิมปิก ซึ่งนำมาใช้ในการแข่งขันกีฬาโอลิมปิกเป็นครั้งแรกที่กรุงโตเกียวปี ค.ศ. 1964

ทีมนักออกแบบนำโดยมาซาอากิ ฮิโรมูระ  รับผิดชอบในการสร้าง "รูปสัญลักษณ์กีฬาโอลิมปิก" อย่างเป็นทางการ สิทธิ์ทั้งหมดรวมถึงลิขสิทธิ์เกี่ยวกับการผลิตรูปสัญลักษณ์อย่างเป็นทางการเป็นของ TOCOG หลังการแข่งขันกีฬาโอลิมปิกและพาราลิมปิก คาดว่าจะอยู่ภายใต้เขตอำนาจของคณะกรรมการโอลิมปิกสากล (IOC)

 พิธีเปิด 
พิธีเปิดการแข่งขันกีฬาโอลิมปิกฤดูร้อน 2020 ได้รวมวิดีโอเคลื่อนไหวที่นักแสดงแสดงแทนรูปสัญลักษณ์แต่ละรูป ไทม์เอาต์ อธิบายว่ามันเป็น "การแสดงที่ตลกและมีไหวพริบซึ่งชวนให้นึกถึงเกมโชว์ทางโทรทัศน์ที่เป็นเอกลักษณ์ของญี่ปุ่น"
# กาแล็กติกอามส์เรซ
กาแล็กติกอามส์เรซ  เป็นวิดีโอเกมแนวสเปซชูตเตอร์ที่เปิดตัวครั้งแรกใน ค.ศ. 2010 โดยสตูดิโอเอโวลูชันนารีเกมส์สัญชาติอเมริกันร่วมกับเอโวลูชันนารีคอมเพลกซิตีรีเสิร์ชกรุปแอตยูซีเอฟ (EPlex)

 รูปแบบการเล่น 
thumb|left|ภาพหน้าจอของกาแล็กติกอามส์เรซ

กาแล็กติกอามส์เรซเป็นเกมแบบผสมสเปซชูตเตอร์และเกมแอ็กชันเล่นตามบทบาท ที่มีโหมดผู้เล่นเดี่ยว, ร่วมมือกัน และผู้เล่นปะทะผู้เล่นบนเซิร์ฟเวอร์เฉพาะสำหรับผู้เล่นสูงสุด 32 คน โดยผู้เล่นขับยานอวกาศ, ทำลายศัตรู, รับเงินและประสบการณ์, เพิ่มเลเวล, ค้นหาไอเทม และอัปเกรดยานของพวกเขา คุณสมบัติหลักที่ทำให้กาแล็กติกอามส์เรซแตกต่างจากเกมแนวสเปซชูตเตอร์อื่น ๆ คือระบบการสุ่มสร้างขึ้นอย่างเป็นระบบ (PCG) ที่สร้างอาวุธระบบอนุภาคที่ไม่เหมือนใคร เกมดังกล่าวพยายามสร้างอาวุธที่ผู้เล่นจะชอบตามสถิติการใช้อาวุธที่มีอยู่โดยใช้ขั้นตอนวิธีเชิงวิวัฒนาการนิวโรเอโวลูชันของทอพอโลยีเสริม"Galactic Arms Race : Evolving the Shooter", Game Developer Magazine, April 2010. ทั้งนี้ กาแล็กติกอามส์เรซเป็นหนึ่งในวิดีโอเกมแรกสุดที่รวมการสร้างเนื้อหาตามขั้นตอนที่ขับเคลื่อนโดยตัวเลือกของผู้เล่นโดยอัตโนมัติและโดยนัย

 แพลตฟอร์ม 
เกมนี้เดินเครื่องในระบบวินโดวส์ท่านั้นเพราะใช้เฟรมเวิร์กไมโครซอฟท์ เอกซ์เอ็นเอ สำหรับกราฟิกและเสียง ซึ่งเวอร์ชันเริ่มต้นได้รับการเผยแพร่ฟรีใน ค.ศ. 2010 ส่วนเวอร์ชันเชิงพาณิชย์พร้อมให้ใช้งานผ่านสตีมและเดซูราใน ค.ศ. 2012 ขณะนี้ผู้พัฒนากำลังทำส่วนต่อประสานกับผู้ใช้ซ้ำ เนื่องจากแพลตฟอร์มไมโครซอฟท์ เอกซ์เอ็นเอ ถูกปิดโดยบริษัทไมโครซอฟท์ ผู้พัฒนามีแนวโน้มที่จะเปลี่ยนไปใช้มอโนเกม ซึ่งเป็นการใช้งานโอเพนซอร์ซของเอกซ์เอ็นเอ

 การตอบรับและรางวัล 
กาแล็กติกอามส์เรซเข้ารอบสุดท้ายในการแข่งอินดีเกมชาลเลนจ์ ค.ศ. 2010 ส่วนเอกสารที่มีรายละเอียดเกี่ยวกับขั้นตอนวิธีเชิงวิวัฒนาการอาวุธของเกมได้รับรางวัลเอกสารยอดเยี่ยมจากไออีอีอี คอนเฟอเรนซ์ออนคอมพิวเทชันแนลอินเทลลิเจนต์แอนด์เกมส์ และเกมเวอร์ชันแรก ๆ ได้รับรางวัลพิเศษที่ได้รับการคัดเลือกจากทีมงานของเอไอเกมเดฟ.คอม
# นูนาร์ปุต อูต็อกการ์ซูวังงอราวิต
นุนาร์ปปุต อุต็อกการ์สซุอังงอระวิต (, ; ,) เป็นเพลงชาติกรีนแลนด์ รัฐปกครองตนเองของราชอาณาจักรเดนมาร์ก เนื้อร้องประพันธ์โดยเฮนนิง ยาคอป เฮนริค ลูนด์ (Henning Jakob Henrik Lund) ใน ค.ศ. 1912 ก่อนนำมาใช้อย่างเป็นทางการใน ค.ศ. 1916 ภายหลังโจนาธาน ปีเตอร์เซ็น (Jonathan Petersen) ประพันธ์ดนตรีขึ้นใน ค.ศ. 1937

ภายหลัง รัฐบาลยอมรับให้เพลง"นูนาอาซีลาซอก" เพลงกลุ่มชาติพันธุ์ของชาวกาลาลลิตที่ปกครองตนเอง ให้เป็นเพลงชาติอย่างเป็นทางการใน ค.ศ. 1979

 เนื้อร้อง 
ในเพลงฉบับสั้น หลังร้องบทที่ 1 และ 2 แล้ว มักจะร้องต่อด้วยบทที่ 5

เนื้อร้องภาษากรีนแลนด์สัทอักษรสากลแปลภาษาเดนมาร์กใน ค.ศ. 1916(โดย William Thalbitzer)แปลภาษาเดนมาร์กใน ค.ศ. 1985(โดย Mads Lidegaard)แปลไทย๑
ประเทศของเรานั้นเก่าแก่าช้านาน
บนหัวของเราเต็มไปดด้วยผมสีขาว
ผู้คุ้มเรา เหล่าบุตรของเจ้าไว้ในอ้อมอกเสมอ
และมอบความมั่นคั่งแก่ชายฝั่งให้แก่เรา

๒
ดังเช่นบุตรคนกลางที่เติบโตในครอบครัว
ที่นี่เราเบ่งบาน
เราจึงเรียกชื่อตนว่า กาลาลลิต
ต่อหัวหน้าที่ภูมิใจในศักดิ์ศรีของเจ้า

๓
With a burning desire to develop what you have
to give, renewing,
removing your obstacles
our desire to move is forward, forward.

๔
The way of matured societies
is our zealous goal to attain;
the effect of speech and letters
we long to behold

๕
ความเจียมตัวไม่ใช่วิถีของเรา
กาลาลลิต ตื่นขึ้นมาพร้อมกับความภูมิใจ!
ชีวิตที่งดงามคือเป้าหมายของเรา
จงยืนหยัดอย่างกล้าหาญเถิด
# นูนาอาซีลาซอก
"นูนาอาซีลาซอก" (, ; ,) เป็นเพลงกรีนแลนด์ที่ใช้เป็นเพลงชาติพันธุ์ของชาวกาลาลลิตที่ปกครองตนเองในกรีนแลนด์ รัฐบาลยอมรับเพลงนี้อย่างเป็นทางการใน ค.ศ. 1979 ทั้งเนื้อร้องและทำนองได้รับการประพันธ์จาก Jonathan Petersen ผู้แต่ง"นูนาร์ปุต อูต็อกการ์ซูวังงอราวิต" เพลงชาติกรีนแลนด์ที่ใช้งานใน ค.ศ. 1916"Culture and Community."  Greenland Home Rule. (retrieved 11 November 2009)

 เนื้อร้อง 
เนื้อร้องภาษากรีนแลนด์สัทอักษรสากลแปลภาษาเดนมาร์ก(โดย Mads Lidegaard)แปลไทย๑
ดินแดนแห่งความยิ่งใหญ่
นั่นคือชาวกาลาลิต มีอยู่ฐานประเทศ
ในท่ามกลางภูเขาทั้งลูก
มีฟยอร์ตมากมายบนชายฝั่ง
เหมาะสมกับประเทศที่ดี
และชายฝั่งก็มีจุดสีดำ
ทั่วทั้งหมู่เกาะ

๒
มันช่างงดงามเหมือเกิน
ให้เป็นสถานที่ล่าสัตว์
แก่ทั่วชายฝั่ง
ขึ้นเหนือและลงใต้
มีสถานที่นัดพบแก่ผู้คน
และทุกตามที่เจ้ามีแผ่นดิน
ตราบมีแผ่นดินเพื่อดำรงชีพ

๓
ที่ดินเขาของเธอ
และปากฟยอร์ดของเธอ
ผู้อาศัยของเธอได้พบหน้ากัน
ท้องทะเลเป็นอาณานิคมของเขาทั้งผอง
เขาทั้งผองปกปักรักษาเป็นอย่างดี
แผ่นดินเป็นของชาวกาลาลิตทั้งปวง
ตราบถึงจุดจบแห่งกาลเวลา
# กองทัพโปแลนด์ในตะวันตก
กองทัพโปแลนด์ในตะวันตก  หมายถึงกองทัพโปแลนด์ที่ถูกก่อตั้งขึ้นเพื่อต่อสู้รบอยู่เคียงข้างฝ่ายสัมพันธมิตรตะวันตกกับนาซีเยอรมนีและประเทศพันธมิตรฝ่ายอักษะในสงครามโลกครั้งที่สอง ยังมีอีกกองทัพโปแลนด์ที่ถูกก่อตั้งขึ้นภายในดินแดนโซเวียตเช่นกัน คือกองทัพโปแลนด์ในตะวันออก

ในการก่อตั้ง ซึ่งภักดีต่อรัฐบาลพลัดถิ่นโปแลนด์  ซึ่งก่อตั้งขึ้นเป็นครั้งแรกในฝรั่งเศสและดินแดนในตะวันออกกลาง ภายหลังจากโปแลนด์พ่ายแพ้และถูกยึดครองโดยเยอรมนีและสหภาพโซเวียตในเดือนกันยายน ค.ศ. 1939 ภายหลังฝรั่งเศสถูกยึดครองในเดือนมิถุนายน ค.ศ. 1940 การก่อตั้งได้ถูกสร้างขึ้นมาใหม่ในสหราชอาณาจักร มีส่วนในการสนับสนุนอย่างมากต่อการทำสงคราม กองทัพโปแลนด์ในตะวันตกประกอบไปด้วยกองทัพบก กองทัพอากาศ และกองทัพเรือ ในไม่ช้าชาวโปแลนด์ก็กลายเป็นทหารจู่โจม(shock troops) ในภารกิจฝ่ายสัมพันธมิตร โดยเฉพาะอย่างยิ่งในยุทธการที่มอนเต กาซิโนในช่วงการทัพอิตาลี ซี่งธงโปแลนด์ได้ถูกปักไว้บนยอดแอบบีย์ที่กลายเป็นซากปรักหักหัง เมื่อวันที่ 18 พฤษภาคม ค.ศ. 1944 เช่นเดียวกับในยุทธการที่โบโลญญาและยุทธการที่อันโคนา (ทั้งสองสมรภูมิอยู่ในอิตาลี) และเนินเขา 262 ในฝรั่งเศส ปี ค.ศ. 1944 กองทัพโปแลนด์ในตะวันตกได้ถูกยุบภายหลังสงคราม ในปี ค.ศ. 1947  โดยมีเหล่าอดีตทหารหลายคนถูกบังคับให้ต้องลี้ภัย
# กองทัพโปแลนด์ในตะวันออก
กองทัพโปแลนด์ในตะวันออก, ยังถูกเรียกว่า กองทัพโปแลนด์ในสหภาพโซเวียต เป็นกองทัพโปแลนด์ที่ถูกก่อตั้งขึ้นในสหภาพโซเวียตในสงครามโลกครั้งที่สอง

มีอยู่สองกองทัพที่ถูกก่อตั้งแยกจากกันและในช่วงเวลาที่แตกต่างกัน กองทัพแอนเดอร์ถูกก่อตั้งในช่วงครึ่งหลังของปี ค.ศ. 1941 ซึ่งภักดีต่อรัฐบาลพลัดถิ่นโปแลนด์ ภายหลังปฏิบัติการบาร์บาร็อสซาและข้อตกลงซิกอร์สกี-เมยสกี ระหว่างโปแลนด์-โซเวียตที่มีผลตามมา เป็นการประกาศนิโทษกรรมสำหรับพลเมืองชาวโปแลนด์ในสหภาพโซเวียต ซึ่งทำให้เกิดการรวมตัวกันของหน่วยกองกำลังทหารโปแลนด์เท่าที่เป็นไปได้  ในปี ค.ศ. 1942 กองทัพแอนเดอร์ได้อพยพไปยังอิหร่านและย้ายไปอยู่ในกองบัญชาการของฝ่ายสัมพันธมิตรตะวันตก กลายเป็นที่รู้จักกันคือ กองทัพน้อยโปแลนด์ที่ 2 และต่อสู้รบกับกองทัพนาซีเยอรมันในช่วงการทัพอิตาลี รวมทั้งยุทธการที่มอนเต คาสซิโน

จากชาวโปแลนด์ที่ยังคงอยู่ในสหภาพโซเวียต กองพลทหารราบตาแดอุช กอชชุชกอที่ 1 ของโปแลนด์ได้ถูกก่อตั้งขึ้นในเดือนพฤษภาคม ค.ศ. 1943  มันได้ถูกขยายเพิ่มเติมและจัดระเบียบใหม่จนออกมาเป็นกองทัพโปแลนด์ที่หนึ่ง(กองทัพเบอร์ลิน) และกองทัพโปแลนด์ที่สอง พวกเขาร่วมกันก่อตั้งกองทัพประชาชนโปแลนด์ (Ludowe Wojsko Polskie, LWP); ซึ่งต่อสู้รบในแนวรบด้านตะวันออกภายใต้กองบัญชาการโซเวียตตลอดไปจนถึงยุทธการที่เบอร์ลิน เช่นเดียวกับสถาบันโปแลนด์ที่นำโดยคอมมิวนิสต์อื่น ๆ กองทัพประชาชนจะดำเนินการในการเป็นปรปักษ์กับรัฐบาลพลัดถิ่นโปแลนด์

หลังสงคราม กองทัพประชาชนโปแลนด์ได้กลายเป็นกองทัพของโปแลนด์ที่ถูกปกครองโดยคอมมิวนิสต์
# วัดโพธิวิหาร
วัดโพธิวิหาร หรือ วัดยามู เป็นวัดไทยสังกัดคณะสงฆ์ฝ่ายมหานิกาย ตั้งอยู่ในบ้านยามู อำเภอตุมปัต รัฐกลันตัน ประเทศมาเลเซีย เป็นหนึ่งใน 25 วัดไทยในอำเภอตุมปัตและเป็นหนึ่งในวัดที่มีชื่อเสียงที่สุดของมาเลเซีย เป็นหนึ่งในสี่ที่กระทรวงการท่องเที่ยวให้เป็นสถานที่ท่องเที่ยวของรัฐกลันตัน

วัดโพธิวิหารตั้งเมื่อ พ.ศ. 2516 โดยพระครูประศาสน์ประชากร (ฟ่า ฉันทะธัมโม) สิ่งที่มีชื่อเสียงของวัดคือ เป็นที่ประดิษฐานพระนอนยาว 40 เมตร สูง 11 เมตร กว้าง 9 เมตร ซึ่งก่อสร้างเมื่อ พ.ศ. 2518 สร้างแล้วเสร็จเมื่อ พ.ศ. 2522 ถือเป็นพระนอนหนึ่งในสององค์ของประเทศ และเป็นพระนอนที่ใหญ่ที่สุดในเอเชียตะวันออกเฉียงใต้ แต่ภายหลังมีขนาดเป็นรองพระนอนที่วัดเชาะทะจี้ ประเทศพม่า ที่มีความยาว 66 เมตร
# เทศมณฑลแอฮ์วอซ
แอฮ์วอซ  เป็นเทศมณฑลในจังหวัดฆูเซสถาน ประเทศอิหร่าน โดยมีแอฮ์วอซเป็นเมืองหลักGitashenasi Province Atlas of Iranاطلس گیتاشناسی استان‌های ایران  จากสำมะโน พ.ศ. 2549 เทศมณฑลนี้มีประชากร (รวมส่วนที่แยกออกไปเป็นเทศมณฑลบอวีในภายหลัง) 1,317,377 คนใน 274,296 ครัวเรือน; ถ้าตัดส่วนนั้นออกไปจะเหลือประชากร 1,127,230 คนใน 239,666 ครัวเรือน เทศมณฑลนี้แบ่งออกเป็น 2 อำเภอ คือ อำเภอกลางและอำเภอแฮมีดีเย และมี 2 เมือง คือ แอฮ์วอซและแฮมีดีเย
# วัดสันกำแพง (จังหวัดลำพูน)
วัดสันกำแพง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะกอก อำเภอป่าซาง จังหวัดลำพูน  มีเนื้อที่ 1 ไร่ 90 ตารางวา

ตามเอกสาร ประวัติวัดทั่วราชอาณาจักร กล่าวว่า วัดสันกำแพงแต่เดิมเป็นวัดร้าง ต่อมาประมาณ พ.ศ. 2190 ได้มีชาวบ้านมาแผ้วถางป่าเพื่อทำไร่ทำสวน ได้พบว่ามีวัดที่มีกำแพงซ้อนกันถึง 3 ชั้น ส่วนสิ่งก่อสร้างอื่น ๆ ได้หักพังหมดแล้ว จึงมีความประสงค์ที่จะปฏิสังขรณ์ขึ้นเป็นวัดใหม่อีกครั้งเมื่อ พ.ศ. 2220 โดยได้นิมนต์ครูบาอุปละ วัดหนองเงือก มาเป็นประธานในการบูรณะ ได้รับพระราชทานวิสุงคามสีมาเมื่อ พ.ศ. 2225 วัดได้รับการขึ้นทะเบียนโบราณสถาน เมื่อวันที่ 20 พฤษภาคม พ.ศ. 2541 และประกาศเป็นมรดกจังหวัดลำพูนเมื่อวันที่ 19 กุมภาพันธ์ พ.ศ. 2556

อาคารและเสนาสนะที่สำคัญ ได้แก่ วิหาร เจดีย์สร้างประมาณพุทธศตวรรษที่ 24 ปัจจุบันมีสภาพสมบูรณ์ อุโบสถที่เป็นอุทกสีมา (อุโบสถล้อมด้วยน้ำ) และหอไตรก่อสร้างด้วยไม้ทั้งหลังซึ่งเป็นหอไตรกลางสระน้ำที่เป็นศิลปะล้านนาสมัยพุทธศตวรรษที่ 24 มีความสวยงามและสมบูรณ์มาก หลังคาลดหลั่นอย่างสวยงาม กรอบหน้าจั่วเป็นตัวนาค นอกจากนี้ยังมีลวดลายไม้แกะสลักซึ่งประดับกระจกอย่างงดงาม
# วัดนิคมพัฒนาราม (จังหวัดสตูล)
วัดนิคมพัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนิคมพัฒนา อำเภอมะนัง จังหวัดสตูล

วัดนิคมพัฒนาราม หรือ วัดผัง 7 ประกาศตั้งเป็นวัดเมื่อ พ.ศ. 2528 โดยเริ่มตั้งเป็นสำนักสงฆ์เมื่อ พ.ศ. 2507 มีพระมหากระจ่าง ฐิตธมฺโม อดีตเจ้าคณะอำเภอเมืองสตูล เป็นผู้ริเริ่มและนิมนต์พระสงฆ์มาอยู่อาศัยในที่ดินจัดสรรของกรมประชาสงเคราะห์ นิคมพัฒนาภาคใต้ ได้รับพระราชทานวิสุงคามสีมา เมื่อ พ.ศ. 2536 เขตวิสุงคามสีมากว้าง 40 เมตร ยาว 80 เมตร เป็นวัดจัดอุทยานทางการศึกษาเมื่อ พ.ศ. 2552 เป็นวัดพัฒนาตัวอย่างเมื่อ พ.ศ. 2544 วัดส่งเสริมสุขภาพของจังหวัดสตูลเมื่อ พ.ศ. 2551 วัดมีวิหารรัตนะชาติ ที่สร้างด้วยจตุคามทั้งหลัง

วัดมีไหโบราณเชื่อว่ามีอายุไม่น้อยกว่า 1,300 ปี หลังจากได้มีโยมนำมาถวายให้ไว้เพื่อเป็นของที่ระลึก มี "พระรอดมหาวัน" เกาะติดไหอยู่ที่เชื่อว่าผ่านอุณหภูมิร้อนเย็นจนกลายจากเนื้อดินเป็นเนื้อเหล็กสนิมแข็งติดไหจนยากจะแกะออก ที่สามารถแกะออกได้จริงได้เพียงแค่ 1 องค์เท่านั้น ส่วนอีก 5 องค์ที่ติดบริเวณไหและฝาของไหไม่สามารถงัดออกมาได้

รายนามเจ้าอาวาส
 พระวินัยธรปาน จารุธมฺโม พ.ศ. 2528–2540
 พระครูโสภณปัญญาสาร พ.ศ. 2541–ปัจจุบัน
# รายชื่อวัดไทยในประเทศมาเลเซีย
วัดไทยและสำนักสงฆ์ในประเทศมาเลเซีย มีอยู่ใน 8 รัฐของประเทศมาเลเซีย คือ รัฐยะโฮร์ รัฐเกอดะฮ์ รัฐกลันตัน รัฐปีนัง รัฐเประ รัฐปะลิส รัฐเซอลาโงร์ และรัฐซาราวัก วัดส่วนใหญ่สังกัดมหานิกาย มีเพียงวัดสันติวนารามในรัฐยะโฮร์ที่สังกัดธรรมยุติกนิกาย 

วัดไทยในมาเลเซียอยู่ในการกำกับดูแลของมหาเถรสมาคมคณะสงฆ์ไทย โดยสำนักงานกำกับดูแลพระธรรมทูตไปต่างประเทศ เป็นหน่วยงานที่รับผิดชอบ แต่อย่างไรก็ตามเนื่องจากอยู่นอกราชอาณาจักรไทย ไม่ได้อยู่ภายใต้ พ.ร.บ.คณะสงฆ์ พ.ศ. 2505 และมิใช่นิติบุคคลตามกฎหมายไทย อยู่ในศาสนูปถัมภ์ของสุลต่านเจ้าผู้ปกครองรัฐ กฎหมายประเทศมาเลเซีย

ต่อไปนี้คือรายชื่อวัดในประเทศมาเลเซียจำแนกตามรัฐ

 รัฐยะโฮร์ 
ธรรมยุติกนิกาย
 วัดสันติวนาราม
มหานิกาย
 วัดพุทธชยันตี
 วัดพระพุทธบาทศรีเทพเพชรบูรณ์

รัฐเกอดะฮ์
มหานิกาย
 วัดกาไหล
 วัดกำปงตัส
 วัดจงเจริญสุทธาวาส
 วัดจันทน์หอม
 วัดจิตราราม
 วัดจินดาราม (ท่านาหรา)
 วัดช่างแดง 
 วัดดำรงรัตนาราม 
 วัดเตราะปาดัง
 วัดถ้าคีรีวงศ์
 วัดเทพชุมนุม (นาขา)
 วัดเทพบัณฑิต (ไม้สน) 
 วัดเทพสุวรรณาราม (ปาดังแปลง)
 วัดไทยเจริญ (เหยีย)
 วัดไทยประดิษฐาราม (ปาดังสไน) 
 วัดธรรมศิริวราราม (กอหรา)
 วัดนาใน
 วัดนิโครธาราม (เตอโล๊ะวันยะ)
 วัดบุญญาราม
 วัดพระธาตุบาลิง
 วัดพระธาตุปุญญสุนทราราม (กุหลิม)
 วัดพระศรีมหาโพธิ์ (บาลิงใน)
 วัดพิกุลธาราม
 วัดพุทธาราชานุสรณ์ (คลองกาบ)
 วัดพุทไธยาปติฏฐาราม (ออละมาดู)
 วัดโพธิเจติยาราม (ทุ่งควาย)
 วัดรัชตคีรี (หัวควน)
 วัดรัตนาราม (เปอร์ฆัง) 
 วัดลำเด็น
 วัดลำปา
 วัดวนรัตนาราม (บ้านหลาด)
 วัดวิบูลวราราม (ศรีหร้าฆ้อ)
 วัดวิสุทธิประดิษฐาราม (ปลายระไม)
 วัดสโมสรราชานุประดิษฐ์
 วัดสระหลวง (เสลวง) 
 วัดสังขชลธาราม (คลองหอย) 
 วัดสังฆาราม (หลังก๊วย)
 วัดสามัคคีรัตนาราม
 วัดสิรินิคมวนาราม
 วัดสุนทรประชาราม (ทุ่งพรุ)
 ส้านักสงฆ์กาลธิมิตร
 ส้านักสงฆ์ดินแดง
 ส้านักสงฆ์ตูโตย
 ส้านักสงฆ์บูกิต มิยะ 
 ส้านักสงฆ์สิรินิคมวนาราม

รัฐกลันตัน
มหานิกาย
 วัดโคกสยาวนาราม
 วัดโฆสการาม
 วัดจ้าปาแก้ว
 วัดจีนประดิษฐาราม
 วัดแจ้งพุทธาวาส
 วัดชลประชุมธาตุ
 วัดบางตะหวาศิลาลอย
 วัดปทุมวิหาร
 วัดประชาจีนาราม
 วัดประชุมธาตุชนาราม
 วัดพิกุลทองวราราม
 วัดพิกุลใหญ่
 วัดพุทธทักษิณผาลุการาม
 วัดโพธิญาณพุทธธรรม
 วัดโพธิวิหาร
 วัดมัชฌิมาราม
 วัดสุคนธาราม
 วัดใหม่สุวรรณคีรี
 วัดอริยคีรี
 วัดอุตตมาราม
 ส้านักสงฆ์วิเทศธรรมพิทักษ์บ้านเป๊าะเกียง
 ส้านักสงฆ์บ้านมูโย
 ส้านักสงฆ์บูกิตโยง
 ส้านักสงฆ์ปะ วัน จอ 
 ส้านักสงฆ์พุทธบารม
 ส้านักสงฆ์มิตราภาพบ้านฆง

รัฐปีนัง
มหานิกาย
 วัดจันทราราม
 วัดไชยมังคลาราม
 วัดบุปผาราม
 วัดปิ่นบังอร 
 วัดใน (วัดปิ่นบังอรใน)
 วัดโพธิเจริญธรรม (สุไหงปูยู)
 วัดราชโพธิ์หงษ์

รัฐเประ
มหานิกาย
 วัดเทพประดิษฐาราม
 วัดเทวราชบรรพต
 วัดพิกุลบุญญาราม
 วัดโพธิยาราม
 วัดเมฆประสิทธิ์
 วัดสิริปุญญามรรคาราม
 วัดสีตะวัน 
 วัดอินทราวาส
 ส้านักสงฆ์ดาลัมกัว

รัฐปะลิส
มหานิกาย
 วัดกูบังตีกา
 วัดมัชฌิมาประสิทธิ์ (ยาหวี)
 วัดสุวรรณคีรี (ควนมุดสัง)
 ส้านักสงฆ์ทุ่งตง
 ส้านักสงฆ์นิคมพัฒนาราม (ควนขนุน)
รัฐเซอลาโงร์
มหานิกาย
 วัดพุทธไทยเชตวัน 
 วัดแม่ลิ้ว
รัฐซาราวัก
มหานิกาย
 วัดสาไทย
# วัดสลักเพชร
วัดสลักเพชร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะช้างใต้ อำเภอเกาะช้าง จังหวัดตราด ที่ดินตั้งวัดมีเนื้อที่ 7 ไร่ มีที่ธรณีสงฆ์ จำนวน 4 แปลง เนื้อที่ 11 ไร่

วัดสลักเพชรตั้งเมื่อ พ.ศ. 2449 มีชาวบ้านช่วยกันสร้างที่พักสงฆ์ขึ้นมาที่บ้านนาใน แต่เนื่องจากพื้นที่นั้นมีลมพัดแรงมากจนเป็นเหตุให้หลังคาอาคารเสียหาย และขาดแคลนน้ำดื่มด้วย จึงได้ย้ายมาสร้างตรงกลางหมุ่บ้านโดยมี คุณเชื่อม พันธ์เพ็ญ บริจาคที่ดินริมทะเลบนพื้นที่ราว 2 ไร่เศษ ต่อมาในสมัย อาจารย์พิมพ์ ได้เริ่มสร้างอุโบสถ มี คุณพื้น สลักเพชร เป็นผู้บริจาคทรัพย์ และได้ตั้งเป็นวัดเมื่อ พ.ศ. 2449 ใช้ชื่อวัดตามสกุลผู้บริจาคทรัพย์ ได้รับพระราชทานวิสุงคามสีมาเมื่อ พ.ศ. 2467 เขตวิสุงคามสีมา กว้าง 13 เมตร ?ยาว 20 เมตร ปัจจุบัน การศึกษาได้เปิดสอนโรงเรียนพระปริยัติธรรมแผนกธรรม ภายในวัดมีนพิพิธภัณฑ์ ที่ได้รวบรวมวัตถุ ของใช้ สมัยโบราณและมีการจัดนิทรรศการเหตุการณ์ยุทธนาวีเกาะช้างเมื่อ 17 มกราคม พ.ศ. 2484 ไว้ด้วย ภายในพิพิธภัณธ์มีภาพฝาผนังเป็นเรื่องราวการเสด็จประพาสต้นของรัชกาลที่ 5 มาที่เกาะช้าง

อาคารเสนาสนะที่สำคัญ ได้แก่ อุโบสถ กว้าง 9 เมตร ยาว 16 เมตร สร้างเมื่อ พ.ศ. 2440 อุโบสถหลังใหม่ภายในประดิษฐานพระพุทธชินราชจำลอง ศาลาการเปรียญ ศาลาบำเพ็ญกุศล ปูชนียยวัตถุ มีพระพุทธรูปปางสมาธิ  หลวงพ่อเพชร ขนาดหน้าตัก กว้าง 65 เซนติเมตร สูง 113 เซนติเมตร เนื้อสำริดศิลปะรัตนโกสินทร์
# วัดวังกระแจะ (จังหวัดกาญจนบุรี)
วัดวังกระแจะ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังกระแจะ อำเภอไทรโยค จังหวัดกาญจนบุรี ที่ดินตั้งวัดมีเนื้อที่ 14 ไร่ 48 ตารางวา ทางทิศตะวันออกจดแม่น้ำแควน้อย

วัดวังกระแจะ แต่เดิมเป็นที่พักสงฆ์ชั่งคราวของพระธุดงค์ทั่วไป จนราว พ.ศ. 2481 ชาวบ้านได้มีมติให้ตั้งเป็นวัดของหมู่บ้านเพื่อสะดวกในการจัดพิธีกรรมทางศาสนา โดยเริ่มจากการสร้างกุฏิไม้หลังเล็ก หลังคามุงจาก ให้พระธุดงค์อยู่จำพรรษา จนเมื่อ พ.ศ. 2505 ชาวบ้านด้นิมนต์พระธุดงค์ฉายาว่า หลวงพ่อชุบ ปัญญวุโธ มาช่วยสร้างวัด เริ่มปรับพื้นที่สร่างกุฏิสงฆ์ สร้างเสนาสนะต่าง ๆ จนถึง พ.ศ. 2511 ได้รับอนุญาตจากกรมการศาสนาให้สร้างวัดได้และได้รับอนุญาตตั้งเป็นวัด จากนั้นคณะปกครองสงฆ์จังหวัดกาญจนบุรีได้มีหนังสือแต่งตั้งให้หลวงพ่อชุบเป็นเจ้าอาวาสวัดวังกระแจะ รูปแรก เมื่อ พ.ศ. 2513 วัดได้รับพระราชทานวิสุงคามสีมาเมื่อ พ.ศ. 2514 มีพิธีผูกพัทธสีมาฝังลูกนิมิตเมื่อ พ.ศ. 2533

อาคารเสนาสนะ ได้แก่ อุโบสถสร้างเมื่อ พ.ศ. 2516 ศาลาการเปรียญ มณฑปจัตุรมุข หอระฆัง หอสวดมนต์ หอฉัน ศาลาฌาปนสถาน และกุฏิเจ้าอาวาส

หลวงพ่อชุบ ท่านเป็นเกจิอาจารย์ เป็นที่รู้กันดีในหมู่ลูกศิษย์โดยเฉพาะชาวอำเภอไทรโยค ว่าหลวงพ่อมีของดี ทั้งสักยันต์และพระวัตถุมงคลเป็นที่รู้กันว่าคงกระพัน ทั้งยังทำตะกรุดและเครื่องรางของขลัง
# วัดโนนป่าเลา
วัดโนนป่าเลา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยาง อำเภอน้ำยืน จังหวัดอุบลราชธานี มีเนื้อที่ 58 ไร่ 2 งาน 55 ตารางวา 

วัดโนนป่าเลาตั้งวัดเมื่อวันที่ 29 กันยายน พ.ศ. 2543 เดิมสภาพวัดเป็นป่าทึบ ชาวบ้านเห็นว่าสัปปายะเหมาะที่จะสร้างวัดเพื่อให้เป็นที่พักพระสงฆ์ที่จรมา ซึ่งบางปีก็มีพระมาจำพรรษา บางปีก็ว่างเว้นไป ได้พัฒนาาตามลำดับจน พ.ศ. 2543 ได้ตั้งเป็นวัดขึ้นอย่างถูกต้องตามกฎหมาย

อาคารเสนาสนะภายในวัด ได้แก่ ศาลาการเปรียญ สร้างแล้วเสร็จเมื่อ พ.ศ. 2531 หอและสระพระคัมภีร์ พระไตรปิฎก ปูชนียวัตถุ ได้แก่ พระพุทธรูปหินอ่อนสร้างเมื่อ พ.ศ. 2551 พระสีวลีสร้างเมื่อ พ.ศ. 2551 พระพุทธรูปใหญ่ พระปฐมโครตชัยโย พระพุทธรูปยืนอุ้มบาตรประธานพร ประทับรอยพระบาท บาตรใหญ่เจดีย์อัฐบริบาร รอยพระพุทธหัตคู่ และพระประธานที่ศาลาการเปรียญ

รายนามเจ้าอาวาส
 พระอธิการพิษณุ จนทวํโส พ.ศ. 2544
 พระอธิการบุญเพ็ง อธิจิตโต พ.ศ. 2550
# สตีเวน พริวอิต
สตีเวน พริวอิต (เกิดใน ค.ศ. 1984) เป็นผู้แก้ไขวิกิพีเดียชาวอเมริกันที่มีจำนวนแก้ไขมากที่สุดในวิกิพีเดียภาษาอังกฤษ: โดยมีมากกว่า 4 ล้านครั้ง และยังสร้างบทความมากกว่า 34,000 บทความ ซึ่งวารสารไทม์จัดให้เขาเป็นหนึ่งใน 25 ผู้มีอิทธิพลที่สุดในอินเทอร์เน็ตใน ค.ศ. 2017 

พริวอิตแก้ไขบทความภายใต้นามแฝง Ser Amantio di Nicolao ซึ่งอิงถึงตัวประกอบในโอเปร่าจันนี สกิกกิโดยจาโกโม ปุชชีนีใน ค.ศ. 1918 เขาต่อสู้ต่ออคติเชิงระบบในวิกิพีเดียเพื่อสนับสนุนผู้หญิงผ่านโครงการผู้หญิงในลิงก์แดง  

ชีวิตช่วงต้นและการศึกษา
พริวอิตเกิดในช่วง ค.ศ. 1984 ที่แซนแอนโทนีโอ รัฐเท็กซัส เป็นลูกคนเดียวของแอลลา พริวอิต ผู้อพยพชาวรัสเซียเชื้อสายยิวกับดอนัลด์ พริวอิตจากริชมอนด์ รัฐเวอร์จิเนีย พ่อแม่ของเขาพบกันตอนเป็นครูในฐานทัพอากาศแลกแลนด์ใกล้กับแซนแอนโทนีโอ

ใน ค.ศ. 2002 พริวอิตจบการศึกษาจากโรงเรียนเซนต์สตีเฟนแอนด์เซนต์แอกเนสที่อเล็กซานเดรีย รัฐเวอร์จีเนีย แล้วเข้าศึกษาต่อที่วิทยาลัยวิลเลียมแอนด์แมรี และจบการศึกษาใน ค.ศ. 2006 ด้วยวุฒิประวัติศาสตร์ศิลป์วิทยา

การแก้ไขวิกิพีเดีย
พริวอิตเริ่มแก้ไขในวิกิพีเดียใน ค.ศ. 2004 โดยบทความแรกของเขาคือปีเตอร์ ฟรานซิสโก วีรบุรุษสงครามปฏิวัติชาวโปรตุเกสที่มีฉายาว่า "เวอร์จีเนียเฮอร์คิวลิส" ผู้เป็น"ปู่ของทวดของทวดฝ่ายพ่อ"ของพริวอิต เขาสร้างบัญชีปัจจุบันตอนยังศึกษาที่วิทยาลัยวิลเลียมแอนด์แมรีใน ค.ศ. 2006 จนถึงเดือนกุมภาพันธ์ ค.ศ. 2019 พริวอิตได้แก้ไขในวิกิพีเดียมากกว่า 3 ล้านครั้ง ซึ่งมากกว่าผู้แก้ไขคนอื่นในวิกิพีเดียภาษาอังกฤษ และในเดือนกุมภาพันธ์ ค.ศ. 2021 เขาได้แก้ไขมากกว่า 4 ล้านครั้ง โดยแซงจัสติน คแนป อดีตผู้แก้ไขมากที่สุดใน ค.ศ. 2015 พริวอิตเชื่อว่าเขาเป็นคนที่แก้ไขในวิกิพีเดียคนแรกในเดือนมิถุนายน ค.ศ. 2004 รวมไปถึงการสร้างบทความเกี่ยวกับผู้หญิงมากกว่า 600 อัน เพื่อปิดช่องว่างทางเพศในเว็บไซต์ ในวันที่ 13 มกราคม ค.ศ. 2021 พริวอิตได้แก้ไขครั้งที่หนึ่งพันล้านในวิกิพีเดียในบทความเดธบรีธิง (Death Breathing)
# แคร์รอต
แคร์รอต  เป็นผักจำพวกรากที่โดยทั่วไปมีสีส้ม แต่ก็ปรากฏพันธุ์ปลูกสีม่วง ดำ แดง ขาว และเหลืองด้วย ทั้งหมดนี้ได้รับการปรับปรุงพันธุ์มาจากแคร์รอตป่า (Daucus carota) ซึ่งมีถิ่นกำเนิดอยู่ในยุโรปและเอเชียตะวันตกเฉียงใต้

การผลิต
+ การผลิตแคร์รอต (กับหัวผักกาด) ใน ค.ศ. 2018 ประเทศ ผลการผลิต (ล้านอันต่อตัน)  17.9  2.2  1.5  1.4  0.8 ทั่วโลก 40
ใน ค.ศ. 2018 ผลผลิตของแคร์รอต (รวมกับหัวผักกาด) ทั่วโลกอยู่ที่ 40 ล้านตัน โดยจีนผลิตร้อยละ 45 ของทั้งโลก (ตาราง) ส่วนประเทศที่เป็นฐานผลิตชั้นนำคือสหรัฐ, อุซเบกิสถาน และรัสเซีย

การเก็บ
แคร์รอตสามารถเก็บในดู้เย็นได้ไม่กี่เดือน หรือในที่หนาวชื้นทั้งฤดูหนาว สำหรับการเก็บในระยะยาว แคร์รอตที่ยังไม่ล้างสามารถใส่ในถังในชั้นทราย ทรายกับเปลือกไม้ครึ่งต่อครึ่ง หรือในดิน ช่วงอุณหภูมิที่ดีที่สุดคือ
# อัลเพนโกลว์
thumb|300px|อัลเพนโกลว์เกิดจากแสงอาทิตย์ (หมายเลข 2) สะท้อนจากเมฆมายังผู้สังเกต

อัลเพนโกลว์ (,) เป็นแถบแสงเรืองสีแดง ปรากฏใกล้เส้นขอบฟ้าด้านตรงข้ามกับดวงอาทิตย์เมื่อดวงอาทิตย์อยู่ต่ำกว่าเส้นขอบฟ้า ปรากฏการณ์นี้สังเกตได้ง่ายจากภูเขาที่ส่องสว่าง และสามารถเกิดกับเมฆผ่านการกระเจิงกลับของแสง สาเหตุที่อัลเพนโกลว์มีสีแดงหรือชมพูเกิดจากดวงอาทิตย์อยู่ในมุมต่ำ และใช้เวลานานในการเดินทางผ่านชั้นบรรยากาศไปกระทบยังภูเขา

อัลเพนโกลว์ถูกอธิบายกว้าง ๆ ว่าเกิดจากแสงอาทิตย์ที่สะท้อนจากเมฆหลังพระอาทิตย์ตกหรือก่อนพระอาทิตย์ขึ้น เมื่อพระอาทิตย์อยู่ต่ำกว่าเส้นขอบฟ้า แสงอาทิตย์จะไม่สามารถส่องไปที่ภูเขาโดยตรง แต่สะท้อนผ่านหยาดน้ำฟ้า ผลึกน้ำแข็ง ฝุ่นละอองในชั้นบรรยากาศส่วนล่างในลักษณะแสงพร่า ซึ่งลักษณะนี้เป็นสิ่งหนึ่งที่จำแนกอัลเพนโกลว์จากแสงอาทิตย์ระหว่างพระอาทิตย์ตกและพระอาทิตย์ขึ้นโดยตรง หากไม่มีภูเขาหลังพระอาทิตย์ตก อัลเพนโกลว์อาจปรากฏเป็นแสงสีแดงจากละอองลอยบนท้องฟ้าทิศตะวันออก คล้ายแสงสีชมพูที่เรียกว่า แถบวีนัส (Belt of Venus) ที่ปรากฏเหนือเงาโลก

แม้จะมีการอธิบายว่าแสงพร่าเป็นสาเหตุของอัลเพนโกลว์ แต่ยังมีการแย้งว่าปรากฏการณ์นี้เกิดจากแสงอาทิตย์โดยตรงจากพระอาทิตย์ตกและพระอาทิตย์ขึ้น และต้องเกิดขึ้นกับท้องฟ้าโปร่ง
# โลบนูแวล
โลบนูแวล  เป็นเพลงชาติของประเทศเบนิน เนื้อร้องและทำนองเรียบเรียงโดยอธิการฌีลแบร์ ฌ็อง ดาญง นำมาใช้เป็นเพลงชาติเมื่อเบนินเป็นเอกราชจากฝรั่งเศสใน ค.ศ. 1960

หลังดาโฮมีย์กลายเป็นสาธารณรัฐประชาชนเบนินใน ค.ศ. 1975 เพลงชาตินี้ยังมีการใช้งานต่อ แต่เปลี่ยนจากคำว่า  กับ  ไปเป็น  กับ 

 เนื้อร้อง 
ในพิธีทางการส่วนใหญ่จะขับร้องในท่อนที่หนึ่งกับช่วงประสานเสียง

เนื้อร้องภาษาฝรั่งเศสเนื้อร้องภาษาฟอนเนื้อร้องภาษาโยรูบาคำแปลภาษาไทย ประสานเสียง:
 ตื่นเถิด บุตรหลานแห่งเบนิน
 เสียงเรียกข้องแห่งอิสรภาพดังกึกก้อง
 ได้ยินเสียงเมื่อแสงแรงแห่งรุ่งอรุณ
 ตื่นเถิด บุตรหลานแห่งเบนิน

 ในอดีตได้เรียกหาบรรพบุรุษของเรา
 รู้ว่าการต่อสู้อันยิ่งใหญ่เป็นอย่างไร
 ด้วยพละกำลัง กล้าหาญ เร้าร้อน และ เต็มไปด้วยความปิติและเลือดมีราคา
 ผู้สร้างสรรค์ในปัจจุบันของท่านด้วยพลังอำนาจ
 เพื่อแรงกายที่เข้มแข็งในความสามัคคีในแต่ละวัน
 เราสร้างโดยไม่หยุดพักเพื่อลูกหลาน
 ประสานเสียง
 เมื่อสายลมแห่งความโกรธแค้นและความชิงชังไปรอบๆ
 บุตรพลเมืองชาวเบนินจงภูมิใจและจิตใจสงบ
 ดูธงชาติของท่าน เชื่อมั่นในอนาตค
 สีเขียว แปลความหวังของท่านในฤดูใบไม้ผลิ
 สีแดงหมายถึงความกล้าหาแห่งบรรพบุรุษของท่าน
 สีเหลืองจะมีคำทำนายสมบัติที่ยิ่งใหญ่ที่สุด
 ประสานเสียง
 เบนินอันเป็นที่รัก ภูเขามีแสงแดดส่อวถึง ต้นปาล์ม และทุ่งหญ้าเขียวขจี
 แสดงความสว่างของท่านได้ทุกที่
 ดินของท่านให้ผลผลิดที่มั่นคั่งที่สุดแก่ทั้งปวง
 ตั้งแต่นี้ไป เบนิน บุตรชายของท่านสามัคคีกัน
 ด้วยจิดวิญญาณแห่งภารดรภาพร่วแบ่งปันความหวังที่จะได้พบท่าน
 ให้มีความปลึ้มปิติ ความเจริญตลอดไป
 ประสานเสียง
# Chilognatha
Chilognatha เป็นชั้นย่อยของชั้น Diplopoda ซึ่งบรรจุกิ้งกือที่ยังไม่สูญพันธ์ุไว้ถึง 12,000 สปีชีส์

อนุกรมวิธาน
การจัดจำแนก Chilognatha ด้านล่างใช้หลักของ Shear, 2011 และ Shear & Edgecombe, 2010 (สำหรับกลุ่มที่สูญพันธ์ุแล้ว) การศึกษาทางแคลดิสติกส์และโมเลกุลในปัจจุบันขัดแย้งกับระบบการจัดจำแนกแบบดั้งเดิมดังกล่าว และโดยเฉพาะตำแหน่งทางอนุกรมวิธานของอันดับ Siphoniulida กับ Polyzoniida ซึ่งยังไม่มีตำแหน่งที่แน่ชัด การจัดตำแหน่งของกลุ่มที่สูญพันธุ์ไปแล้ว (†) ซึ่งทราบจากเพียงซากดึกดำบรรพ์ เป็นตำแหน่งชั่วคราวและยังไม่ได้ข้อสรุป แต่ละชื่อกำกับอ้างอิงถึงชื่อของผู้ที่บัญญัติหรือให้นิยามชื่อกลุ่มนั้น แม้ว่าตำแหน่งแต่เดิมต่างจากในปัจจุบันก็ตาม

 ชั้นย่อย Chilognatha Latrielle, 1802
 อันดับ †Zosterogrammida Wilson, 2005 (Chilognatha incertae sedis)
 ชั้นย่อย Pentazonia Brandt, 1833 
 อันดับ †Amynilyspedida Hoffman, 1969
 อันดับใหญ่ Limacomorpha Pocock, 1894 
 อันดับ Glomeridesmida Cook, 1895 
 อันดับใหญ่ Oniscomorpha Pocock, 1887 
 อันดับ Glomerida Brandt, 1833 
 อันดับ Sphaerotheriida Brandt, 1833
 ชั้นย่อย Helminthomorpha Pocock, 1887
 อันดับใหญ่ †Archipolypoda Scudder, 1882
 อันดับ †Archidesmida Wilson & Anderson 2004
 อันดับ †Cowiedesmida Wilson & Anderson 2004
 อันดับ †Euphoberiida Hoffman, 1969
 อันดับ †Palaeosomatida Hannibal & Krzeminski, 2005
 อันดับ †Pleurojulida Schneider & Werneburg, 1998 (อาจจะเป็นกลุ่มพี่น้องกับ Colobognatha)
 ชั้นล่าง Colobognatha Brandt, 1834 
 อันดับ Platydesmida Cook, 1895
 อันดับ Polyzoniida Cook, 1895 
 อันดับ Siphonocryptida Cook, 1895
 อันดับ Siphonophorida Newport, 1844
 ชั้นล่าง Eugnatha Attems, 1898
 อันดับใหญ่ Juliformia Attems, 1926
 อันดับ Julida Brandt, 1833
 อันดับ Spirobolida Cook, 1895
 อันดับ Spirostreptida Brandt, 1833
วงศ์ใหญ่ †Xyloiuloidea Cook, 1895 (บางครั้งถูกจัดให้อยู่กับ Spirobolida)
 อันดับใหญ่ Nematophora Verhoeff, 1913 
 อันดับ Callipodida Pocock, 1894
 อันดับ Chordeumatida Pocock 1894
 อันดับ Stemmiulida Cook, 1895
 อันดับ Siphoniulida Cook, 1895
 อันดับใหญ่ Merocheta Cook, 1895
 อันดับ Polydesmida Pocock, 1887